En anatomía, o chenullo, chinullo, chinollo (en qualques puestos de Ribagorza, tamién s'emplega en aragonés la forma apocopada chinoll u chenoll) (d'o latín < GENUCULU) ye l'articulación sinovial composata d'a garra d'os animals vertebratos tetrapodos, on be chugan o fémur con a tibia flexionando-se con una articulación bicondilia (con dos condils) y trocleyar d'o fémur con a taba d'o chenullo u rodeta. Perque os humans be afirmamos o peso d'o cuerpo con as garras, as lesions que patixca o chenullo son susceptibles d'estar graus y dica afectar a movilidat d'a presona. Tamién pueden sofrir artrosi.